জাতীয় প্রেসক্লাব নির্বাচনে ভোট গ্রহণ চলছে। আজ সকাল ৯টা ৩০ মিনিট থেকে ভোটগ্রহণ শুরু হয়েছে। চলবে বিকেল ৫টা পর্যন্ত। মাঝে দুপুর ১টা থেকে ২টা পর্যন্ত বিরতি থাকবে।    নির্বাচন কমিশনের চেয়ারম্যান হিসেবে দায়িত্ব পালন করছেন জাকারিয়া পিন্টু। সদস্যদের মধ্যে রয়েছেন আবু জাফর মো. ইকবাল, মোস্তাফিজুর রহমান, হাশিমা গুলরুখ ও  মির্জা তারেকুল কাদের।    প্রেসক্লাব নির্বাচনে সবুজ-আবদাল পরিষদ ও সারওয়ার-সাইফুল পরিষদ প্রতিদ্বন্দ্বিতা করছে।  সবুজ-আবদাল পরিষদের প্রার্থীরা হলেন- সভাপতি পদে কামাল উদ্দিন সবুজ (বাসস), সিনিয়র সহসভাপতি কাজী রওনাক হোসেন (সরগম), সহসভাপতি বখতিয়ার রানা (বাসস), সাধারণ সম্পাদক সৈয়দ আবদাল আহমদ (আমার দেশ), যুগ্ম সম্পাদক নূরুল হাসান খান (ইকোনমিক টাইমস) ও কাদের গণি চৌধুরী (আমার দেশ), কোষাধ্যক্ষ বদিউল আলম (নিউজ টুডে), সদস্য পদে গোলাম মহিউদ্দিন খান (বাসস), হাসান হাফিজ (আমার দেশ), নূরুদ্দিন আহমেদ  (এনটিভি), লুত্ফর রহমান (ইত্তেফাক), একেএম মহসিন (ইত্তেফাক), আলী মামুদ (দিনকাল), জহিরুল আলম (এনটিভি), নাজমুল আহসান (দ্য ফিনান্সিয়াল এক্সপ্রেস), সাহিদুল ইসলাম চৌধুরী (নিউ এজ) ও আনিসুর রহমান খান (ইন্ডিপেনডেন্ট)।    সারওয়ার-সাইফুল পরিষদের প্রার্থীরা হলেন- সভাপতি পদে গোলাম সারওয়ার (সমকাল), সিনিয়র সহসভাপতি সৈয়দ আখতার ইউসুফ (সকালের খবর), সহ-সভাপতি মো. আইয়ুব ভূঁইয়া (বাসস), সাধারণ সম্পাদক সাইফুল আলম (যুগান্তর), যুগ্ম সম্পাদক পারভীন সুলতানা মূসা ঝুমা (সকালের খবর) ও ভানুরঞ্জন চক্রবর্তী (এটিএন বাংলা), কোষাধ্যক্ষ  এনায়েত হোসেন খান (গুডমর্নিং), সদস্য পদে খোন্দকার ফজলুর রহমান ফিউরি (বাংলাদেশ অবজারভার), জীবন ইসলাম (ভোরের কাগজ), ফরিদ হোসেন (এপি), ফরিদা ইয়াসমিন (ইত্তেফাক), মোহাম্মদ মাহবুবুল বাসেত (দেশবাংলা), মাহমুদ হাসান (বাংলাদেশ প্রতিদিন), মোঃ ছাইফুল ইসলাম শামীম (বাসস), মাঈনুল আলম (ইত্তেফাক), শওকত হোসেন মাসুম (প্রথম আলো) ও শামসুদ্দিন আহমেদ চারু (ইত্তেফাক)।    ব্যাক্তিগতভাবে প্রেসক্লাবের সদস্য সন্তান হওয়াতে ছোট বেলা থেকেই ক্লাবের প্রতি একটা টান অনুভব করি,যেই নির্বাচিত হোক না কেন আশা করি তারা প্রেস ক্লাবের সুনাম  অক্ষুন্নরেখে আগামীদিনের একটি আরো আধুনিক মানসম্পন্ন ক্লাব হিসেবে গড়ে তুলতে বদ্ধপরিকর হবেন।